title: Κανονισμός (ΕΕ) αριθ. 1042/2012 της Επιτροπής, της 7ης Νοεμβρίου 2012 , για την τροποποίηση του κανονισμού (ΕΕ) αριθ. 1031/2010 με σκοπό την εγγραφή του χώρου πλειστηριασμών που θα ορίσει το Ηνωμένο Βασίλειο  Κείμενο που παρουσιάζει ενδιαφέρον για τον ΕΟΧ

text:
               9.11.2012

               EL

               Επίσημη Εφημερίδα της Ευρωπαϊκής Ένωσης

               L 310/19

         ΚΑΝΟΝΙΣΜΌΣ (ΕΕ) αριθ. 1042/2012 ΤΗΣ ΕΠΙΤΡΟΠΉΣ
   της 7ης Νοεμβρίου 2012
   για την τροποποίηση του κανονισμού (ΕΕ) αριθ. 1031/2010 με σκοπό την εγγραφή του χώρου πλειστηριασμών που θα ορίσει το Ηνωμένο Βασίλειο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 3δ παράγραφος 3 και το άρθρο 10 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1031/2010 της Επιτροπής, της 12ης Νοεμβρίου 2010, για τον χρόνο διεξαγωγής, τη διαχείριση και τις λοιπές πτυχές των πλειστηριασμών δικαιωμάτων εκπομπής αερίων θερμοκηπίου κατ’ εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (2), επιτρέπει στα κράτη μέλη που δεν συμμετέχουν στην κοινή ενέργεια, όπως προβλέπεται στο άρθρο 26 παράγραφοι 1 και 2, να ορίσουν δικό τους χώρο πλειστηριασμών για τον πλειστηριασμό του μεριδίου τους επί της ποσότητας δικαιωμάτων των κεφαλαίων ΙΙ και ΙΙΙ της οδηγίας 2003/87/ΕΚ. Σύμφωνα με το τρίτο εδάφιο του άρθρου 30 παράγραφος 5 του κανονισμού (ΕΕ) αριθ. 1031/2010, ο ορισμός των χώρων πλειστηριασμών υπόκειται στην εγγραφή του εκάστοτε χώρου πλειστηριασμών στο παράρτημα III του εν λόγω κανονισμού.

               (2)

               Σύμφωνα με το άρθρο 30 παράγραφος 4 του κανονισμού (ΕΕ) αριθ. 1031/2010, το Ηνωμένο Βασίλειο ενημέρωσε την Επιτροπή σχετικά με την απόφασή του να μη συμμετάσχει στην κοινή ενέργεια κατά τα προβλεπόμενα στο άρθρο 26 παράγραφοι 1 και 2 του εν λόγω κανονισμού και να ορίσει δικό του χώρο πλειστηριασμών.

               (3)

               Στις 30 Απριλίου 2012 το Ηνωμένο Βασίλειο γνωστοποίησε στην Επιτροπή την πρόθεσή του να ορίσει το ICE Futures Europe («ICE») ως χώρο πλειστηριασμών που αναφέρεται στο άρθρο 30 παράγραφος 1 του κανονισμού (ΕΕ) αριθ. 1031/2010.

               (4)

               Στις 25 Απριλίου 2012 το Ηνωμένο Βασίλειο υπέβαλε τη γνωστοποίηση στην επιτροπή κλιματικών μεταβολών που έχει συσταθεί βάσει του άρθρου 9 της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (3). Επιπλέον, το Ηνωμένο Βασίλειο υπέβαλε στην Επιτροπή περαιτέρω πληροφορίες και διευκρινίσεις που συμπληρώνουν ανάλογα τη γνωστοποίηση.

               (5)

               Για να εξασφαλιστεί ο προτεινόμενος ορισμός του ICE ως χώρου πλειστηριασμών που αναφέρεται στο άρθρο 30 παράγραφος 1 του κανονισμού (ΕΕ) αριθ. 1031/2010 είναι συμβατός με τις απαιτήσεις του εν λόγω κανονισμού, και σύμφωνα με τους στόχους που προβλέπονται στο άρθρο 10 παράγραφος 4 της οδηγίας 2003/87/ΕΚ, είναι αναγκαίο να επιβληθούν ορισμένοι όροι και υποχρεώσεις όσον αφορά το ICE.

               (6)

               Σύμφωνα με τα άρθρα 18 έως 21 του κανονισμού (ΕΕ) αριθ. 1031/2010, ένας χώρος πλειστηριασμών αναλαμβάνει μια σειρά καθηκόντων σχετικά με την αποδοχή προσώπων για συμμετοχή στους πλειστηριασμούς, πράγμα που συνεπάγεται την εφαρμογή κατάλληλων μέτρων έναντι των πελατών, έτσι ώστε να διασφαλίζεται ότι μόνον επιλέξιμα πρόσωπα υποβάλλουν αίτηση για άμεση συμμετοχή στους πλειστηριασμούς. Οι ευθύνες του αφορούν επίσης την εξέταση της συμμόρφωσης των υποψηφίων προς ορισμένες ελάχιστες απαιτήσεις συμμετοχής στους πλειστηριασμούς, την υποβολή και τη διεκπεραίωση των αιτήσεων συμμετοχής στους πλειστηριασμούς, τις αποφάσεις περί αποδοχής ή απόρριψης των αιτήσεων συμμετοχής στους πλειστηριασμούς, καθώς και την ανάκληση ή την αναστολή αδειών συμμετοχής σε πλειστηριασμούς που έχουν ήδη χορηγηθεί. Σύμφωνα με το μοντέλο συνεργασίας μεταξύ του ICE και των μελών του και των πελατών τους, τα μέλη του ICE και ορισμένοι από τους πελάτες τους θα εκτελούν ορισμένα τέτοια καθήκοντα αποδοχής σε σχέση με τους υφιστάμενους ή δυνητικούς μελλοντικούς πελάτες τους. Ένα τέτοιο μοντέλο συνεργασίας μπορεί να είναι συμβατό με τις διατάξεις του κανονισμού (ΕΕ) αριθ. 1031/2010, υπό την προϋπόθεση ότι το ICE διασφαλίζει τη συμμόρφωση προς τις υποχρεώσεις του χώρου πλειστηριασμών βάσει του κανονισμού (ΕΕ) αριθ. 1031/2010.

               (7)

               Επιπλέον, σύμφωνα με το άρθρο 35 παράγραφος 3 στοιχείο β) του κανονισμού (ΕΕ) αριθ. 1031/2010, ένας χώρος πλειστηριασμών υποχρεούται να εξασφαλίζει την πλήρη, ισότιμη και δίκαιη πρόσβαση των μικρομεσαίων επιχειρήσεων (ΜΜΕ) και την πρόσβαση των μικρών προξένων εκπομπών στην υποβολή προσφορών στους πλειστηριασμούς. Για να το επιτύχει αυτό, το ICE θα πρέπει να παρέχει στις εν λόγω ΜΜΕ και στους μικρούς προξένους εκπομπών διαφανείς, πλήρεις και επικαιροποιημένες πληροφορίες σχετικά με τις δυνατότητες πρόσβασης στους πλειστηριασμούς που διεξάγει για το Ηνωμένο Βασίλειο, συμπεριλαμβανομένων όλων των απαραίτητων συστάσεων σχετικά με το πώς να αξιοποιήσουν στον μέγιστο βαθμό αυτές τις δυνατότητες. Οι πληροφορίες αυτές θα πρέπει να είναι διαθέσιμες στο κοινό στην ιστοσελίδα του ICE. Επιπλέον, ο ICE θα πρέπει να υποβάλλει στον επιτηρητή πλειστηριασμών, ο οποίος ορίζεται σύμφωνα με τη διαδικασία που προβλέπεται στο άρθρο 24 παράγραφος 2 του κανονισμού (ΕΕ) αριθ. 1031/2010, εκθέσεις σχετικά με την κάλυψη που έχει επιτευχθεί στο πλαίσιο του μοντέλου συνεργασίας του με τα μέλη και τους πελάτες τους, συμπεριλαμβανομένων των στοιχείων στο επίπεδο της επιτευχθείσας γεωγραφικής κάλυψης, και να λαμβάνει εν προκειμένω κατά το δυνατόν υπόψη τις συστάσεις του επιτηρητή πλειστηριασμών, έτσι ώστε να εξασφαλίσει την εκπλήρωση των υποχρεώσεών του που απορρέουν από το άρθρο 35 παράγραφος 3 στοιχεία α) και β) του εν λόγω κανονισμού.

               (8)

               Σύμφωνα με το άρθρο 35 παράγραφος 3 στοιχείο ε) του κανονισμού (ΕΕ) αριθ. 1031/2010, κατά τον ορισμό ενός χώρου πλειστηριασμών, τα κράτη μέλη πρέπει να λαμβάνουν υπόψη τον βαθμό στον οποίο ένας υποψήφιος χώρος πλειστηριασμών είναι σε θέση να αποτρέψει τις στρεβλώσεις του ανταγωνισμού στην εσωτερική αγορά και στην αγορά ανθρακούχων εκπομπών. Ειδικότερα, ένας χώρος πλειστηριασμών δεν πρέπει να είναι σε θέση να χρησιμοποιεί τη σύμβαση για μόχλευση της ανταγωνιστικότητας των άλλων δραστηριοτήτων του, ιδίως όσον αφορά τη δευτερογενή αγορά που οργανώνει. Επιπλέον, η καταχώριση του ICE ως χώρου πλειστηριασμών θα πρέπει να εξαρτηθεί από το γεγονός ότι το ICE, συμπεριλαμβανομένων οποιωνδήποτε μελών έχουν γίνει δεκτά από το ICE, θα πρέπει να παρέχει στους υποψηφίους τη δυνατότητα να υποβάλλουν προσφορές στο πλαίσιο πλειστηριασμών χωρίς να είναι υποχρεωμένοι να γίνουν μέλη ή να συμμετέχουν στη δευτερεύουσα αγορά που οργανώνεται από το ICE ή από οποιοδήποτε τρίτο μέρος.

               (9)

               Σύμφωνα με το άρθρο 35 παράγραφος 3 στοιχείο η) του κανονισμού (ΕΕ) αριθ. 1031/2010, όταν τα κράτη μέλη ορίζουν χώρο πλειστηριασμών οφείλουν να λαμβάνουν υπόψη τον βαθμό στον οποίο προβλέπονται επαρκή μέτρα που επιβάλλουν στον χώρο πλειστηριασμών την παράδοση όλων των απαραίτητων στοιχείων ενεργητικού —υλικών και άυλων— για τη διεξαγωγή των πλειστηριασμών από τον διάδοχό του. Τέτοια μέτρα έχουν προβλεφθεί σε μια στρατηγική εξόδου που πρέπει να επανεξεταστεί από τον επιτηρητή πλειστηριασμών. Το ICE θα πρέπει να αναπτύξει τη στρατηγική εξόδου του με σαφή και ταχύ τρόπο, λαμβάνοντας κατά το δυνατόν υπόψη τις συστάσεις του επιτηρητή πλειστηριασμών.

               (10)

               Σύμφωνα με το άρθρο 51 παράγραφος 3 του κανονισμού (ΕΕ) αριθ. 1031/2010, όλα τα τέλη και όροι που εφαρμόζονται από έναν χώρο πλειστηριασμών, καθώς και εκείνα του συστήματος διακανονισμού ή του συστήματος συμψηφισμού, πρέπει να αναφέρονται επακριβώς, να είναι εύληπτα και να δημοσιοποιούνται. Με βάση το μοντέλο συνεργασίας που προβλέπεται από το ICE, τυχόν πρόσθετα τέλη και όροι που εφαρμόζονται από τα μέλη και τους πελάτες τους σε σχέση με τα καθήκοντα αποδοχής που εκτελούν θα πρέπει επίσης να αναφέρονται επακριβώς, να είναι εύληπτα και να δημοσιοποιούνται στις ιστοσελίδες των παρόχων των υπηρεσιών, με άμεσες αναφορές στα στοιχεία που διατίθενται στην ιστοσελίδα του ICE.

               (11)

               Σύμφωνα με το άρθρο 64 παράγραφος 1 του κανονισμού (ΕΕ) αριθ. 1031/2010, ένας οριστικός χώρος πλειστηριασμών πρέπει να εξασφαλίζει τη λειτουργία εξωδικαστικού μηχανισμού για τον χειρισμό των καταγγελιών των προσώπων που καταθέτουν αίτηση αποδοχής προς υποβολή προσφορών, εκείνων που γίνονται δεκτά και εκείνων στα οποία δεν χορηγείται αποδοχή προς υποβολή προσφορών ή των οποίων η αποδοχή αίρεται ή αναστέλλεται. Οι υποψήφιοι για συμμετοχή σε πλειστηριασμό, οι υποψήφιοι που γίνονται δεκτοί να συμμετάσχουν σε πλειστηριασμό ή εκείνοι των οποίων η άδεια για συμμετοχή σε πλειστηριασμό απορρίπτεται, ανακαλείται ή αναστέλλεται θα πρέπει να μπορούν να ασκούν το δικαίωμά τους προσφυγής δυνάμει του άρθρου 64 του κανονισμού (ΕΕ) αριθ. 1031/2010, ακόμη και αν οι αποφάσεις αυτές λαμβάνονται από τα μέλη του ICE και τους πελάτες τους.

               (12)

               Εκτός από τις αλλαγές στους κανόνες συναλλαγών του ίδιου του ICE, οι οποίες απαιτούνται για την εξασφάλιση της πλήρους συμμόρφωσης με τους όρους και τις υποχρεώσεις που ορίζονται στο παράρτημα του παρόντος κανονισμού, το ICE θα επίσης να λάβει όλα τα συμπληρωματικά μέτρα που είναι αναγκαία προκειμένου να εξασφαλιστεί η εν λόγω πλήρης συμμόρφωση, τα οποία μπορεί να περιλαμβάνουν αναπροσαρμογές συμβατικών ρυθμίσεων μεταξύ του ICE και των μελών του, μεταξύ των μελών και των πελατών τους, καθώς και μεταξύ των πελατών και των επόμενων κρίκων της αλυσίδας.

               (13)

               Επιπλέον, θα πρέπει να τροποποιηθούν ορισμένες αναφορές στο άρθρο 25 παράγραφος 2 του κανονισμού (ΕΕ) αριθ. 1031/2010, έτσι ώστε να καλυφθούν τα κενά στην παρακολούθηση των διαδικασιών πλειστηριασμού από τον επιτηρητή πλειστηριασμών, καθώς και για λόγους συνοχής με άλλες διατάξεις του εν λόγω κανονισμού.

               (14)

               Επομένως, ο κανονισμός (ΕΕ) αριθ. 1031/2010 θα πρέπει να τροποποιηθεί αναλόγως.

               (15)

               Για να εξασφαλιστεί η προβλέψιμη και έγκαιρη διεξαγωγή των πλειστηριασμών από τον χώρο πλειστηριασμών που θα ορίσει το Ηνωμένο Βασίλειο, ο παρών κανονισμός θα πρέπει να τεθεί επειγόντως σε ισχύ.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κλιματική αλλαγή,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 1031/2010 τροποποιείται ως εξής:

               1)

               Η παράγραφος 2 του άρθρου 25 τροποποιείται ως εξής:

                           α)

                           το στοιχείο γ) αντικαθίσταται από το ακόλουθο κείμενο:

                                       «γ)

                                       κάθε στοιχείο που θεμελιώνει αντιανταγωνιστική συμπεριφορά, κατάχρηση αγοράς, νομιμοποίηση προσόδων από παράνομες δραστηριότητες, χρηματοδότηση της τρομοκρατίας ή εγκληματική δραστηριότητα·»·

                           β)

                           το στοιχείο στ) αντικαθίσταται από το ακόλουθο κείμενο:

                                       «στ)

                                       πληροφορίες σχετικά με τον αριθμό, τη φύση και την πορεία των καταγγελιών που υποβλήθηκαν βάσει του άρθρου 59 παράγραφος 4 ή του άρθρου 64 παράγραφος 1, καθώς και τυχόν άλλων καταγγελιών που υποβλήθηκαν κατά χώρου πλειστηριασμών στις αρμόδιες εθνικές αρχές οι οποίες εποπτεύουν τον εν λόγω χώρο πλειστηριασμών, στα δικαστήρια ή στους αρμόδιους διοικητικούς φορείς που προβλέπονται στα εθνικά μέτρα μεταφοράς του άρθρου 52 παράγραφος 2 της οδηγίας 2004/39/ΕΚ στο εθνικό δίκαιο.».

               2)

               Το παράρτημα III τροποποιείται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 275 της 25.10.2003, σ. 32.

      (2)  ΕΕ L 302 της 18.11.2010, σ. 1.

      (3)  ΕΕ L 49 της 19.2.2004, σ. 1.

      ΠΑΡΑΡΤΗΜΑ
      Στον πίνακα του παραρτήματος III του κανονισμού (ΕΕ) αριθ. 1031/2010 προστίθενται τα ακόλουθα:

                     «Χώροι πλειστηριασμών που έχουν οριστεί από το Ηνωμένο Βασίλειο

                     2

                     Χώρος πλειστηριασμών

                     ICE Futures Europe (ICE)

                     Διάρκεια ορισμού

                     Από τις 10 Νοεμβρίου 2012 το νωρίτερο έως τις 9 Νοεμβρίου 2017 το αργότερο, με την επιφύλαξη του άρθρου 30 παράγραφος 5 δεύτερο εδάφιο.

                     Ορισμοί

                     Για τους σκοπούς των όρων και υποχρεώσεων που ισχύουν για το ICE, εφαρμόζονται οι ακόλουθοι ορισμοί:
                     α)   “κανόνες συναλλαγών του ICE”: οι κανόνες, στους οποίους συμπεριλαμβάνονται ειδικότερα οι συμβατικοί κανόνες και διαδικασίες που σχετίζονται με τους πλειστηριασμούς που οργανώνει (ICE FUTURES EUA AUCTION CONTRACT και ICE FUTURES EUAA AUCTION CONTRACT)·
                     β)   “μέλος”: το μέλος, όπως ορίζεται στο τμήμα A.1 των κανόνων συναλλαγών του ICΕ·
                     γ)   “πελάτης”: ο πελάτης ενός μέλους, καθώς και οι πελάτες των πελατών τους στους επόμενους κρίκους της αλυσίδας, οι οποίοι διευκολύνουν την αποδοχή των προσώπων να συμμετάσχουν σε πλειστηριασμούς και να υποβάλουν προσφορές για λογαριασμό των προσφερόντων.

                     Όροι

                     Η αποδοχή στους πλειστηριασμούς δεν εξαρτάται από την απόκτηση της ιδιότητας του μέλους της δευτερογενούς αγοράς που οργανώνει το ICE ή άλλου χώρου συναλλαγών τον οποίο εκμεταλλεύεται το ICE ή τρίτος ή της ιδιότητας του συμμετέχοντος στην εν λόγω αγορά.

                     Υποχρεώσεις

                                 1.

                                 Το ICE απαιτεί κάθε απόφαση που έχει ληφθεί από τα μέλη του ή από τους πελάτες τους σχετικά με τη χορήγηση άδειας συμμετοχής στους πλειστηριασμούς, την ανάκληση ή την αναστολή των εν λόγω αδειών να του κοινοποιείται από τα μέλη ή τους πελάτες τους που έχουν προβεί στη λήψη αυτών των αποφάσεων, με τον ακόλουθο τρόπο:

                                             α)

                                             σε περίπτωση αποφάσεων με τις οποίες απορρίπτεται η χορήγηση άδειας συμμετοχής στους πλειστηριασμούς και αποφάσεων ανάκλησης ή αναστολής της άδειας πρόσβασης στους πλειστηριασμούς, σε μεμονωμένη βάση, χωρίς καθυστέρηση·

                                             β)

                                             σε περίπτωση άλλων αποφάσεων, αν ζητηθεί.

                                       Το ICE εξασφαλίζει ότι κάθε τέτοια απόφαση ενδέχεται να εξεταστεί από το ICE όσον αφορά τη συμμόρφωσή της προς τις υποχρεώσεις που υπέχει ως χώρος πλειστηριασμών βάσει του παρόντος κανονισμού, και ότι τα μέλη του ICE και οι πελάτες τους αποδέχονται τα αποτελέσματα της εν λόγω εξέτασης από το ICE. Αυτό μπορεί να περιλαμβάνει, μεταξύ άλλων, την προσφυγή στους κανόνες συναλλαγών, συμπεριλαμβανομένων των πειθαρχικών διαδικασιών, ή οποιαδήποτε άλλα κατάλληλα μέτρα προκειμένου να διευκολυνθεί η πρόσβαση στη συμμετοχή στους πλειστηριασμούς.

                                 2.

                                 Το ICE καταρτίζει και τηρεί στην ιστοσελίδα του πλήρη και επικαιροποιημένο κατάλογο των μελών ή των πελατών τους που είναι επιλέξιμοι να διευκολύνουν την πρόσβαση των ΜΜΕ και των μικρών προξένων εκπομπών στους πλειστηριασμούς του Ηνωμένου Βασιλείου που διεξάγονται στο ICE, μαζί με κατανοητή πρακτική καθοδήγηση με την οποία οι ΜΜΕ και οι μικροί πρόξενοι εκπομπών ενημερώνονται σχετικά με τις διαδικασίες που πρέπει να ακολουθήσουν προκειμένου να αποκτήσουν πρόσβαση στους πλειστηριασμούς μέσω των εν λόγω μελών ή των πελατών τους.

                                 3.

                                 Εντός έξι μηνών μετά την έναρξη των πλειστηριασμών ή δύο μηνών από τον ορισμό του επιτηρητή πλειστηριασμών, όποιο από τα δύο είναι μεταγενέστερο, το ICE υποβάλλει στον επιτηρητή πλειστηριασμών έκθεση σχετικά με την κάλυψη που έχει επιτευχθεί στο πλαίσιο του μοντέλου συνεργασίας του με τα μέλη και τους πελάτες τους, συμπεριλαμβανομένων των στοιχείων στο επίπεδο της επιτευχθείσας γεωγραφικής κάλυψης, και λαμβάνει εν προκειμένω κατά το δυνατόν υπόψη τις συστάσεις του επιτηρητή πλειστηριασμών, έτσι ώστε να εξασφαλίσει την εκπλήρωση των υποχρεώσεων που υπέχει βάσει του άρθρου 35 παράγραφος 3 στοιχεία α) και β) του παρόντος κανονισμού.

                                 4.

                                 Όλα τα τέλη και οι όροι που εφαρμόζονται από το ICE και το σύστημα συμψηφισμού του στα πρόσωπα που γίνονται δεκτά στους πλειστηριασμούς ή στους προσφέροντες πρέπει να αναφέρονται επακριβώς, να είναι εύληπτα και να δημοσιοποιούνται στην ιστοσελίδα του ICE, η οποία πρέπει να επικαιροποιείται.
                                 Το ICE μεριμνά ώστε τυχόν πρόσθετα τέλη και όροι που εφαρμόζονται από τα μέλη ή τους πελάτες τους σε σχέση με την αποδοχή στους πλειστηριασμούς επίσης να αναφέρονται επακριβώς, να είναι εύληπτα και να δημοσιοποιούνται στις ιστοσελίδες των παρόχων των υπηρεσιών, με άμεσες αναφορές στα στοιχεία που διατίθενται στην ιστοσελίδα του ICE.

                                 5.

                                 Με την επιφύλαξη άλλων ενδίκων μέσων, το ICE μεριμνά για τη διαθεσιμότητα των διαδικασιών διαχείρισης των καταγγελιών από το ICE, ώστε να αποφασίζει σε περιπτώσεις καταγγελιών που μπορεί να υποβληθούν σε σχέση με τις αποφάσεις χορήγησης άδειας συμμετοχής στους πλειστηριασμούς, άρνησης χορήγησης άδειας συμμετοχής στους πλειστηριασμούς, ανάκλησης ή αναστολής αδειών συμμετοχής στους πλειστηριασμούς που έχουν ήδη χορηγηθεί, όπως αναφέρονται ειδικότερα στο σημείο 1, οι οποίες λαμβάνονται από τα μέλη του ICE ή από τους πελάτες τους.

                                 6.

                                 Το ICE τροποποιεί τους κανόνες συναλλαγών προκειμένου να εξασφαλίσει την πλήρη συμμόρφωση με τους όρους και τις υποχρεώσεις για την καταχώρισή του που ορίζονται στο παρόν παράρτημα. Ειδικότερα, οι τροποποιημένοι κανόνες συναλλαγών του ICE ορίζουν τις υποχρεώσεις που αναφέρονται στα σημεία 1, 2, 4 και 5.

                                 7.

                                 Εντός δύο μηνών από τις 10 Νοεμβρίου 2012 το ICE υποβάλλει τη λεπτομερή στρατηγική εξόδου του στο Ηνωμένο Βασίλειο για διαβούλευση του επιτηρητή πλειστηριασμών. Εντός δύο μηνών από τη λήψη της γνωμοδότησης του επιτηρητή πλειστηριασμών, το ICE επανεξετάζει την οικεία στρατηγική εξόδου, λαμβάνοντας στο έπακρο υπόψη τη γνωμοδότηση αυτή.

                                 8.

                                 Το Ηνωμένο Βασίλειο γνωστοποιεί στην Επιτροπή τις τυχόν ουσιαστικές αλλαγές στις συμβατικές ρυθμίσεις με το ICE που κοινοποιήθηκαν στην Επιτροπή στις 30 Απριλίου, στις 4 Μαΐου και στις 14 Ιουνίου 2012 και ανακοινώθηκαν στην Επιτροπή Κλιματικών Αλλαγών στις 15 Μαΐου και στις 3 Ιουλίου 2012.»


title: Εκτελεστικός κανονισμός (ΕΕ) 2016/1979 της Επιτροπής, της 11ης Νοεμβρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.11.2016

               EL

               Επίσημη Εφημερίδα της Ευρωπαϊκής Ένωσης

               L 305/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1979 ΤΗΣ ΕΠΙΤΡΟΠΉΣ
   της 11ης Νοεμβρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  84,7

                  ZZ

                  84,7

                  0707 00 05

                  TR

                  146,7

                  ZZ

                  146,7

                  0709 93 10

                  MA

                  70,5

                  TR

                  142,4

                  ZZ

                  106,5

                  0805 20 10

                  MA

                  88,2

                  ZZ

                  88,2

                  0805 20 30 , 0805 20 50 , 0805 20 70 , 0805 20 90

                  PE

                  122,6

                  TR

                  70,2

                  ZZ

                  96,4

                  0805 50 10

                  AR

                  67,2

                  CL

                  69,9

                  TR

                  93,6

                  UY

                  38,4

                  ZZ

                  67,3

                  0806 10 10

                  BR

                  298,0

                  IN

                  164,3

                  PE

                  343,2

                  TR

                  138,3

                  US

                  336,6

                  ZA

                  345,1

                  ZZ

                  270,9

                  0808 10 80

                  CL

                  174,1

                  NZ

                  142,8

                  ZA

                  117,8

                  ZZ

                  144,9

                  0808 30 90

                  CN

                  109,8

                  TR

                  168,6

                  ZZ

                  139,2

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1962 της Επιτροπής, της 7ης Νοεμβρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  10.11.2016

                  EL

                  Επίσημη Εφημερίδα της Ευρωπαϊκής Ένωσης

                  L 303/1

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1962 ΤΗΣ ΕΠΙΤΡΟΠΉΣ
      της 7ης Νοεμβρίου 2016
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 7 Νοεμβρίου 2016.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Μη συναρμολογημένες πόρτες ντουζιέρας, σχεδιασμένες να τοποθετηθούν και να στερεωθούν στον τοίχο, οι οποίες αποτελούνται από τα ακόλουθα συστατικά στοιχεία:

                                 —

                                 δύο φύλλα, από μονό υαλοπίνακα ασφαλείας (ESG EN 12150), με διαστάσεις 2 100  × 860 × 6 mm (περιστρεφόμενο φύλλο που λειτουργεί ως πόρτα) και 2 100  × 810 × 6 mm (σταθερό / μη περιστρεφόμενο φύλλο),

                                 —

                                 δύο είδη καθορισμένης μορφής από αλουμίνιο που προορίζονται για στερέωση στη μία πλευρά κάθε φύλλου, με διαστάσεις 2 100  × 25 mm, τα οποία περιλαμβάνουν ράγες, πλαστικό στεγανωτικό και τέσσερις οπές για κοχλίες,

                                 —

                                 πόμολα, δοκούς, πλάκες, μεντεσέδες, σφιγκτήρες και άλλες διατάξεις στερέωσης από χάλυβα υψηλής ποιότητας,

                                 —

                                 κοχλίες, κλειδιά για κοχλίες εξαγωνικού κοιλώματος, βύσματα και άγκιστρα,

                                 —

                                 στεγανωτικά (μαγνητικό στεγανωτικό για το κλείσιμο των φύλλων της πόρτας και πτυσσόμενο στεγανωτικό για στεγανοποίηση μεταξύ σταθερών και κινητών τμημάτων).

                           Το γυαλί διαθέτει προστασία, διότι έχει υποβληθεί σε διαβροχή και επεξεργασία κατά της συσσώρευσης ασβέστου, ακαθαρσιών και μέσων καθαρισμού.
                     Βλέπε εικόνα του είδους, ήδη συναρμολογημένου (*).

                     7020 00 80

                     Η κατάταξη καθορίζεται από τις διατάξεις των γενικών κανόνων 1, 2 α), 3 β) και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 7020 00  και 7020 00 80 .
                     Το είδος αποτελεί σύνθετο προϊόν, που παρουσιάζεται ασυναρμολόγητο και αποτελείται από διάφορα συστατικά στοιχεία. Δεδομένου ότι τα είδη καθορισμένης μορφής βρίσκονται μόνο στη μία πλευρά κάθε φύλλου, το προϊόν δεν θεωρείται ότι περιβάλλεται με πλαίσιο (βλέπε επίσης τις επεξηγηματικές σημειώσεις της συνδυασμένης ονοματολογίας για το κεφάλαιο 70, γενικές παρατηρήσεις, δεύτερο εδάφιο). Τα είδη καθορισμένης μορφής, οι διατάξεις στερέωσης, οι κοχλίες, τα βύσματα, τα στεγανωτικά κ.λπ. αποτελούν συστατικά στοιχεία δευτερεύοντος χαρακτήρα. Επομένως, το γυαλί είναι αυτό που προσδίδει στο προϊόν τον ουσιώδη χαρακτήρα του.
                     Συνεπώς αποκλείεται η κατάταξη στην κλάση 7326  ως άλλο τεχνούργημα από χάλυβα ή στην κλάση 7610  ως πλαίσιο από αργίλιο.
                     Αποκλείεται επίσης η κατάταξη στην κλάση 7013  ως γυάλινο αντικείμενο, καλλωπιστηρίου ή παρόμοιων χρήσεων, επειδή η κλάση αυτή καλύπτει μόνο μικρά κινητά είδη [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 7013 , πρώτη παράγραφος, σημείο (2)].
                     Η κατάταξη στην κλάση 7007  ως γυαλί ασφαλείας επίσης αποκλείεται, επειδή η κλάση αυτή καλύπτει το γυαλί ασφαλείας, όχι όμως τεχνουργήματα που παράγονται από αυτό.
                     Ως εκ τούτου, το είδος πρέπει να καταταχθεί στον κωδικό ΣΟ 7020 00 80 , ως άλλο τεχνούργημα από γυαλί.

            (*)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2016/2373 του Συμβουλίου, της 22ας Δεκεμβρίου 2016, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την τροποποίηση του εκτελεστικού κανονισμού (ΕΕ) 2016/1127

text:
               23.12.2016

               EL

               Επίσημη Εφημερίδα της Ευρωπαϊκής Ένωσης

               L 352/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2373 ΤΟΥ ΣΥΜΒΟΥΛΊΟΥ
   της 22ας Δεκεμβρίου 2016
   σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την τροποποίηση του εκτελεστικού κανονισμού (ΕΕ) 2016/1127
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 12 Ιουλίου 2016 το Συμβούλιο εξέδωσε τον εκτελεστικό κανονισμό (ΕΕ) 2016/1127 (2), που εφάρμοσε το άρθρο 2 παράγραφος 3 του κανονισμού (ΕΚ) αριθ. 2580/2001 με την κατάρτιση ενημερωμένου καταλόγου προσώπων, ομάδων και οντοτήτων στα οποία ισχύει ο κανονισμός (ΕΚ) αριθ. 2580/2001.

               (2)

               Το Συμβούλιο διαπίστωσε ότι ακόμη τρία πρόσωπα ενέχονται σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ του Συμβουλίου (3), ότι έχει ληφθεί απόφαση όσον τα αφορά από αρμόδια αρχή κατά την έννοια του άρθρου 1 παράγραφος 4 της εν λόγω κοινής θέσης και ότι θα πρέπει να υπόκεινται στα ειδικά περιοριστικά μέτρα που προβλέπει ο κανονισμός (ΕΚ) αριθ. 2580/2001.

               (3)

               Θα πρέπει, συνεπώς, να τροποποιηθεί αναλόγως ο κατάλογος των προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) 2016/1127 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα του τα μέρη του και ισχύει άμεσα σε κάθε κράτος μέλος.
      Βρυξέλλες, 22 Δεκεμβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  ΕΕ L 344 της 28.12.2001, σ. 70.

      (2)  Εκτελεστικός κανονισμός (ΕΕ) 2016/1127 του Συμβουλίου, της 12ης Ιουλίου 2016, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) 2015/2425 (ΕΕ L 188 της 13.7.2016, σ. 1).

      (3)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

      ΠΑΡΑΡΤΗΜΑ
      Τα κάτωθι πρόσωπα προστίθενται στον κατάλογο των προσώπων όπως ορίζεται στο τμήμα I (Πρόσωπα) του παραρτήματος του εκτελεστικού κανονισμού (ΕΕ) 2016/1127:

                  —

                  EL HAJJ, Hassan Hassan, γεννήθηκε στις 22 Μαρτίου 1988 στη Zaghdraiya, Σιδώνα (Λίβανος), υπήκοος Καναδά. Αριθμός διαβατηρίου: JX446643 (Καναδάς),

                  —

                  MELIAD, Farah (άλλως HUSSEIN HUSSEIN, άλλως JAY DEE), γεννήθηκε στις 5 Νοεμβρίου 1980 στο Σίδνεϋ (Αυστραλία), υπήκοος Αυστραλίας. Αριθμός διαβατηρίου: M2719127 (Αυστραλία),

                  —

                  ȘANLI, Dalokay (άλλως Sinan), γεννήθηκε στις 13 Οκτωβρίου 1976 στο Pülümür (Τουρκία).


title: Εκτελεστικός κανονισμός (ΕΕ) αριθ. 709/2012 του Συμβουλίου, της 2ας Αυγούστου 2012 , για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

text:
               3.8.2012

               EL

               Επίσημη Εφημερίδα της Ευρωπαϊκής Ένωσης

               L 208/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 709/2012 ΤΟΥ ΣΥΜΒΟΥΛΊΟΥ
   της 2ας Αυγούστου 2012
   για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 267/2012 (1), και ιδίως το άρθρο 46 παράγραφοι 1 και 2,
   Εκτιμώντας τα ακόλουθα:

               (1)

               Στις 23 Μαρτίου 2012, το Συμβούλιο εξέδωσε τον κανονισμό (ΕΕ) αριθ. 267/2012.

               (2)

               Το Συμβούλιο θεωρεί ότι ορισμένα πρόσωπα θα πρέπει να αφαιρεθούν από τον κατάλογο φυσικών και νομικών προσώπων, οντοτήτων και οργανισμών που υπόκεινται σε περιοριστικά μέτρα και απαριθμούνται στο παράρτημα IX του κανονισμού (ΕΕ) αριθ. 267/2012, καθώς και ότι οι καταχωρίσεις που αφορούν ορισμένες οντότητες θα πρέπει να τροποποιηθούν.

               (3)

               Μετά την απόφαση της Επιτροπής του Συμβουλίου Ασφαλείας των Ηνωμένων Εθνών (ΣΑΗΕ) που ελήφθη δυνάμει της απόφασης ΣΑΗΕ 1737 (2006), θα πρέπει να διαγραφούν από τον κατάλογο του παραρτήματος IX του κανονισμού (ΕΕ) αριθ. 267/2012 δύο πρόσωπα και μία οντότητα και να συμπεριληφθούν στον κατάλογο των φυσικών και νομικών προσώπων, οντοτήτων και οργανισμών που υπόκεινται σε περιοριστικά μέτρα, ο οποίος παρατίθεται στο παράρτημα VIII του εν λόγω κανονισμού.

               (4)

               Οι κατάλογοι των παραρτημάτων VIII και IX του κανονισμού (ΕΕ) αριθ. 267/2012 θα πρέπει επομένως να τροποποιηθούν αναλόγως.

               (5)

               Προκειμένου να διασφαλιστεί ότι τα μέτρα που προβλέπονται στον παρόντα κανονισμό είναι αποτελεσματικά, θα πρέπει να τεθεί σε ισχύ την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα που περιλαμβάνονται στο παράρτημα Ι του παρόντος κανονισμού διαγράφονται από τον κατάλογο του παραρτήματος ΙΧ του κανονισμού (ΕΕ) αριθ. 267/2012.
   Άρθρο 2
   Στο παράρτημα IX του κανονισμού (ΕΕ) αριθ. 267/2012, οι καταχωρίσεις που αφορούν τις οντότητες που αναφέρονται στο παράρτημα ΙΙ του παρόντος κανονισμού αντικαθίστανται από τις καταχωρίσεις του παραρτήματος ΙΙ του παρόντος κανονισμού.
   Άρθρο 3
   Τα πρόσωπα και η οντότητα που παρατίθενται στο παράρτημα III του παρόντος κανονισμού διαγράφονται από τον κατάλογο του παραρτήματος IX του κανονισμού (ΕΕ) αριθ. 267/2012 και προστίθενται στον κατάλογο του παραρτήματος VIII του κανονισμού (ΕΕ) αριθ. 267/2012, όπως τροποποιείται από τις καταχωρίσεις του παραρτήματος III του παρόντος κανονισμού.
   Άρθρο 4
   Ο παρών κανονισμός αρχίζει να ισχύσει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 88 της 24.3.2012, σ. 1.

      ΠΑΡΑΡΤΗΜΑ I

         Πρόσωπα που αναφέρονται στο άρθρο 1

                  1.

                  Dr Ahmad AZIZI

                  2.

                  Dr Ali DIVANDARI

                  3.

                  Dr Abdolnaser HEMMATI

                  4.

                  Mohammad Reza MESKARIAN

                  5.

                  Sayeed ZAVVAR

      ΠΑΡΑΡΤΗΜΑ II

         Οντότητες που αναφέρονται στο άρθρο 2

                  Ονοματεπώνυμο

                  Αναγνωριστικά στοιχεία

                  Λόγοι

                  Ημερομηνία καταχώρισης

                  1.

                  Mobin Sanjesh

                  Entry 3, No 11, 12th Street, Miremad Alley, Abbas Abad, Tehran.

                  Συμμετέχει στην αγορά εξοπλισμού και υλικών που χρησιμοποιούνται άμεσα στο ιρανικό πυρηνικό πρόγραμμα.

                  1.12.2011

                  2.

                  Bank Melli Iran ZAO (άλλως Mir Business Bank)

                  Number 9/1, Ulitsa Mashkova, Moscow, 130064, Russia Άλλη διεύθυνση: Mashkova st. 9/1 Moscow 105062 Russia

                  Τελεί υπό την κυριότητα της Bank Melli.

                  23.6.2008

                  3.

                  Melli Bank plc

                  London Wall, 11th floor, London EC2Y 5EA, United Kingdom

                  Ιδιοκτησίας της Bank Melli

                  23.6.2008

                  4.

                  Neka Novin (άλλως Niksa Nirou)

                  Unit 7, No 12, 13th Street, Mir-Emad St, Motahary Avenue, Tehran, 15875-6653

                  Ενέχεται στην παροχή εξειδικευμένου εξοπλισμού και υλικών με άμεσες εφαρμογές στο ιρανικό πυρηνικό πρόγραμμα.

                  23.5.2011

                  5.

                  Bank Tejarat

                              Ταχυδρομική διεύθυνση: Taleghani Br. 130, Taleghani Ave. P.O. Box: 11365-5416, Tehran

                              Τηλ: 88826690

                              Τηλέτυπο: 226641 TJTA IR.

                              Φαξ: 88893641

                              Ιστοσελίδα: http://www.tejaratbank.ir

                  Η Bank Tejarat είναι εν μέρει κρατική τράπεζα. Έχει διευκολύνει άμεσα τις προσπάθειες του Ιράν στον τομέα των πυρηνικών. Επί παραδείγματι, το 2011, η Bank Tejarat διευκόλυνε την κίνηση δεκάδων εκατομμυρίων δολαρίων προκειμένου να βοηθήσει τις προσπάθειες που καταβάλλει ο καταχωρισμένος στον κατάλογο του ΟΗΕ Οργανισμός Ατομικής Ενέργειας του Ιράν να αποκτήσει ουρανιούχο συμπύκνωμα. Ο Οργανισμός Ατομικής Ενέργειας του Ιράν αποτελεί τον βασικό ιρανικό φορέα έρευνας και ανάπτυξης πυρηνικής τεχνολογίας και διαχειρίζεται προγράμματα παραγωγής σχάσιμων υλικών. Η Bank Tejarat έχει επίσης ιστορικό παροχής βοήθειας σε καταχωρισμένες στον κατάλογο ιρανικές τράπεζες προκειμένου να μπορέσουν να παρακάμψουν τις διεθνείς κυρώσεις, π.χ. με τη συμμετοχή της σε επιχειρηματικές δραστηριότητες στις οποίες εμπλέκονται καταχωρισμένες στον κατάλογο του ΟΗΕ εταιρίες-προπετάσματα του βιομηχανικού ομίλου Shahid Hemmat.

                  23.1.2012

                  6.

                  Shahid Beheshti University

                  Daneshju Blvd., Yaman St., Chamran Blvd., P.O. Box 19839-63113, Tehran, Iran

                  Υπό την κυριότητα ή τον έλεγχο της Ministry of Defence and Armed Forces Logistics. Επιστημονική έρευνα σε σχέση με την ανάπτυξη πυρηνικών όπλων.

                  23.5.2011

      ΠΑΡΑΡΤΗΜΑ III

         Πρόσωπα και οντότητα που αναφέρονται στο άρθρο 3

      Πρόσωπα

                  1.

                  Azim Aghajani (άλλως: Adhajani). Καθήκοντα: Μέλος της δύναμης Qods του Σώματος της Ισλαμικής Επαναστατικής Φρουράς (IRGC), ενεργών υπό την καθοδήγηση του διοικητή της δύναμης Qods, υποστρατήγου Qasem Soleimani, που κατονομάζεται στην απόφαση 1747 (2007) του Συμβουλίου Ασφαλείας του ΟΗΕ.
                  Λοιπές πληροφορίες: διευκόλυνε παραβίαση της παραγράφου 5 της απόφασης 1747 (2007), η οποία απαγορεύει την εξαγωγή όπλων και σχετικού υλικού από το Ιράν.
                  Πρόσθετες πληροφορίες: Ιθαγένεια: Ιρανική. Αριθμός διαβατηρίου: 6620505, 9003213
                  Ημερομηνία καταχώρισης του ΟΗΕ: 18 Απριλίου 2012

                  2.

                  Ali Akbar Tabatabaei (γνωστός ως: Sayed Akbar Tahmaesebi). Καθήκοντα: Μέλος της δύναμης Qods του Σώματος της Ισλαμικής Επαναστατικής Φρουράς (IRGC), ενεργών υπό την καθοδήγηση του διοικητή της δύναμης Qods, υποστρατήγου Qasem Soleimani, που κατονομάζεται στην Απόφαση 1747 (2007) του Συμβουλίου Ασφαλείας του ΟΗΕ.
                  Λοιπές πληροφορίες: διευκόλυνε παραβίαση της παραγράφου 5 της απόφασης 1747 (2007), η οποία απαγορεύει την εξαγωγή όπλων και σχετικού υλικού από το Ιράν.
                  Πρόσθετες πληροφορίες: Ιθαγένεια: Ιρανική. Ημερομηνία γέννησης: 1967
                  Ημερομηνία καταχώρισης του ΟΗΕ: 18 Απριλίου 2012

            Οντότητα

                  1.

                  Behineh Trading Co.
                  Λοιπές πληροφορίες: Ιρανική εταιρεία που διαδραμάτισε βασικό ρόλο στην παράνομη μεταφορά όπλων από το Ιράν στη Δυτική Αφρική και ενήργησε ως αποστολέας των όπλων, εξ ονόματος της δύναμης Qods του Σώματος της Ισλαμικής Επαναστατικής Φρουράς (IRGC), υπό τις εντολές του υποστρατήγου Qasem Soleimani, ο οποίος κατονομάζεται στην απόφαση 1747 (2007) του Συμβουλίου Ασφαλείας του ΟΗΕ.
                  Πρόσθετες πληροφορίες: Διεύθυνση: Tavakoli Building, Opposite of 15th Alley, Emam-Jomeh Street, Tehran, Iran. Τηλ: +98 9195382305. Ιστοσελίδα: htt://www.behinehco.ir
                  Ημερομηνία καταχώρισης του ΟΗΕ: 18 Απριλίου 2012


title: Εκτελεστικός κανονισμός (ΕΕ) αριθ. 965/2014 της Επιτροπής, της 11ης Σεπτεμβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.9.2014

               EL

               Επίσημη Εφημερίδα της Ευρωπαϊκής Ένωσης

               L 271/45

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 965/2014 ΤΗΣ ΕΠΙΤΡΟΠΉΣ
   της 11ης Σεπτεμβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MK

                  59,9

                  TR

                  64,5

                  ZZ

                  62,2

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  123,3

                  ZZ

                  123,3

                  0805 50 10

                  AR

                  187,5

                  BR

                  100,4

                  CL

                  194,1

                  IL

                  182,0

                  UY

                  126,6

                  ZA

                  179,1

                  ZZ

                  161,6

                  0806 10 10

                  BR

                  163,2

                  EG

                  159,9

                  MA

                  157,9

                  TR

                  120,3

                  ZZ

                  150,3

                  0808 10 80

                  BA

                  50,7

                  BR

                  65,4

                  CL

                  74,2

                  NZ

                  120,1

                  US

                  129,1

                  ZA

                  101,1

                  ZZ

                  90,1

                  0808 30 90

                  CN

                  102,4

                  TR

                  132,3

                  XS

                  50,3

                  ZA

                  120,5

                  ZZ

                  101,4

                  0809 30

                  TR

                  134,9

                  ZZ

                  134,9

                  0809 40 05

                  MK

                  41,2

                  ZZ

                  41,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/2290 της Επιτροπής, της 16ης Δεκεμβρίου 2016, σχετικά με την έγκριση του υπεροξικού οξέος ως υπάρχουσας δραστικής ουσίας για χρήση σε βιοκτόνα των τύπων προϊόντων 11 και 12 (Κείμενο που παρουσιάζει ενδιαφέρον για τον ΕΟΧ )

text:
               17.12.2016

               EL

               Επίσημη Εφημερίδα της Ευρωπαϊκής Ένωσης

               L 344/71

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2290 ΤΗΣ ΕΠΙΤΡΟΠΉΣ
   της 16ης Δεκεμβρίου 2016
   σχετικά με την έγκριση του υπεροξικού οξέος ως υπάρχουσας δραστικής ουσίας για χρήση σε βιοκτόνα των τύπων προϊόντων 11 και 12
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο των υπαρχουσών δραστικών ουσιών που πρέπει να αξιολογηθούν με σκοπό την πιθανή τους έγκριση για χρήση σε βιοκτόνα. Ο εν λόγω κατάλογος περιλαμβάνει το υπεροξικό οξύ.

               (2)

               Το υπεροξικό οξύ αξιολογήθηκε για χρήση σε προϊόντα του τύπου προϊόντων 11, συντηρητικά για υγρά συστημάτων ψύξης και επεξεργασίας, και του τύπου προϊόντων 12, γλοιοκτόνα, όπως ορίζονται στο παράρτημα V του κανονισμού (ΕΕ) αριθ. 528/2012.

               (3)

               Η Φινλανδία ορίστηκε ως αρμόδια αρχή αξιολόγησης και υπέβαλε τις εκθέσεις αξιολόγησης, μαζί με τις συστάσεις της, στις 3 Ιουλίου 2015.

               (4)

               Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, οι γνώμες του Ευρωπαϊκού Οργανισμού Χημικών Προϊόντων διατυπώθηκαν στις 14 Ιουνίου 2016 από την επιτροπή βιοκτόνων, λαμβανομένων υπόψη των συμπερασμάτων της αρμόδιας αρχής αξιολόγησης.

               (5)

               Σύμφωνα με τις εν λόγω γνώμες, τα βιοκτόνα των τύπων προϊόντων 11 και 12 τα οποία περιέχουν υπεροξικό οξύ μπορεί να αναμένεται ότι ικανοποιούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένοι όροι σχετικά με τη χρήση τους.

               (6)

               Συνεπώς, είναι σκόπιμο να εγκριθεί το υπεροξικό οξύ για χρήση σε βιοκτόνα των τύπων προϊόντων 11 και 12, με την επιφύλαξη της συμμόρφωσης με ορισμένες προδιαγραφές και όρους.

               (7)

               Το υπεροξικό οξύ είναι υδατικό διάλυμα που περιέχει οξικό οξύ και υπεροξείδιο του υδρογόνου. Λόγω της παρουσίας του υπεροξειδίου του υδρογόνου, το οποίο μπορεί να χρησιμοποιηθεί για την παραγωγή πρόδρομων ουσιών εκρηκτικών υλών, οι άδειες βιοκτόνων που περιέχουν υπεροξικό οξύ χορηγούνται με την επιφύλαξη του κανονισμού (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου (3).

               (8)

               Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το υπεροξικό οξύ ως δραστική ουσία για χρήση σε βιοκτόνα των τύπων προϊόντων 11 και 12, με την επιφύλαξη των προδιαγραφών και των όρων που καθορίζονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

      (3)  Κανονισμός (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών (ΕΕ L 39 της 9.2.2013, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Υπεροξικό οξύ

                  Ονομασία IUPAC:
                  Υπεροξυαιθανοϊκό οξύ
                  Αριθ. ΕΚ: 201-186-8
                  Αριθ. CAS: 79-21-0

                  Η προδιαγραφή βασίζεται στα αρχικά υλικά υπεροξείδιο του υδρογόνου και οξικό οξύ, που χρησιμοποιούνται για την παρασκευή υπεροξικού οξέος.
                  Το υπεροξικό οξύ είναι υδατικό διάλυμα που περιέχει οξικό οξύ και υπεροξείδιο του υδρογόνου.

                  1η Ιουλίου 2018

                  30 Ιουνίου 2028

                  11

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1.

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2.

                              Λόγω της παρουσίας του υπεροξειδίου του υδρογόνου, οι άδειες βιοκτόνων χορηγούνται με την επιφύλαξη του κανονισμού (ΕΕ) αριθ. 98/2013.

                              3.

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή:

                                          α)

                                          στους βιομηχανικούς και επαγγελματικούς χρήστες·

                                          β)

                                          τα θαλάσσια ύδατα για προϊόντα που χρησιμοποιούνται σε συστήματα ψύξης ανοικτού κυκλώματος·

                                          γ)

                                          το έδαφος και τα επιφανειακά ύδατα για προϊόντα που χρησιμοποιούνται σε μεγάλα ανοικτά συστήματα ψύξης με ανακυκλοφορία.

                  12

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1.

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2.

                              Λόγω της παρουσίας του υπεροξειδίου του υδρογόνου, οι άδειες βιοκτόνων χορηγούνται με την επιφύλαξη του κανονισμού (ΕΕ) αριθ. 98/2013.

                              3.

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους βιομηχανικούς και επαγγελματικούς χρήστες.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) αριθ. 323/2012 της Επιτροπής, της 16ης Απριλίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               17.4.2012

               EL

               Επίσημη Εφημερίδα της Ευρωπαϊκής Ένωσης

               L 105/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 323/2012 ΤΗΣ ΕΠΙΤΡΟΠΉΣ
   της 16ης Απριλίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Απριλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  51,0

                  TN

                  105,7

                  TR

                  80,7

                  ZZ

                  79,1

                  0707 00 05

                  TR

                  155,5

                  ZZ

                  155,5

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  91,2

                  TR

                  160,8

                  ZZ

                  126,0

                  0805 10 20

                  EG

                  52,5

                  IL

                  84,7

                  MA

                  48,8

                  TN

                  63,2

                  TR

                  61,6

                  ZA

                  34,5

                  ZZ

                  57,6

                  0805 50 10

                  EG

                  34,3

                  TR

                  69,8

                  ZZ

                  52,1

                  0808 10 80

                  AR

                  88,7

                  BR

                  83,7

                  CA

                  128,3

                  CL

                  99,9

                  CN

                  110,4

                  MK

                  31,8

                  NZ

                  137,2

                  US

                  169,0

                  ZA

                  142,8

                  ZZ

                  110,2

                  0808 30 90

                  AR

                  98,0

                  CL

                  111,0

                  CN

                  77,5

                  US

                  107,0

                  UY

                  67,7

                  ZA

                  115,5

                  ZZ

                  96,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/347 της Επιτροπής, της 10ης Μαρτίου 2016, για τον καθορισμό εκτελεστικών τεχνικών προτύπων όσον αφορά τον ακριβή μορφότυπο των καταλόγων προσώπων που κατέχουν προνομιακές πληροφορίες και την επικαιροποίηση των εν λόγω καταλόγων σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               11.3.2016

               EL

               Επίσημη Εφημερίδα της Ευρωπαϊκής Ένωσης

               L 65/49

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/347 ΤΗΣ ΕΠΙΤΡΟΠΉΣ
   της 10ης Μαρτίου 2016
   για τον καθορισμό εκτελεστικών τεχνικών προτύπων όσον αφορά τον ακριβή μορφότυπο των καταλόγων προσώπων που κατέχουν προνομιακές πληροφορίες και την επικαιροποίηση των εν λόγω καταλόγων σύμφωνα με τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς (κανονισμός για την κατάχρηση της αγοράς) και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών της Επιτροπής 2003/124/ΕΚ, 2003/125/ΕΚ και 2004/72/ΕΚ (1), και ιδίως το άρθρο 18 παράγραφος 9,
   Εκτιμώντας τα ακόλουθα:

               (1)

               Σύμφωνα με το άρθρο 18 του κανονισμού (ΕΕ) αριθ. 596/2014, οι εκδότες, οι συμμετέχοντες σε αγορά δικαιωμάτων εκπομπής, οι χώροι πλειστηριασμών, οι εκπλειστηριαστές και ο επιτηρητής πλειστηριασμών ή οποιοδήποτε άλλο πρόσωπο ενεργεί εξ ονόματός τους ή για λογαριασμό τους οφείλουν να καταρτίζουν καταλόγους προσώπων που κατέχουν προνομιακές πληροφορίες και να τους επικαιροποιούν σύμφωνα με συγκεκριμένο μορφότυπο.

               (2)

               Ο καθορισμός συγκεκριμένου μορφότυπου, συμπεριλαμβανομένης της χρήσης τυποποιημένων υποδειγμάτων, αναμένεται να διευκολύνει την ενιαία εφαρμογή της απαίτησης κατάρτισης και επικαιροποίησης των καταλόγων προσώπων που κατέχουν προνομιακές πληροφορίες, η οποία προβλέπεται στον κανονισμό (ΕΕ) αριθ. 596/2014. Αναμένεται επίσης να διασφαλίζει ότι οι αρμόδιες αρχές διαθέτουν τις αναγκαίες πληροφορίες για την εκπλήρωση της αποστολής τους, που συνίσταται στην προστασία της ακεραιότητας των χρηματοπιστωτικών αγορών και στη διερεύνηση ενδεχόμενης κατάχρησης της αγοράς.

               (3)

               Δεδομένου ότι είναι δυνατόν να υπάρχουν ταυτόχρονα πολλές προνομιακές πληροφορίες στους κόλπους μιας οντότητας, οι κατάλογοι προσώπων που κατέχουν προνομιακές πληροφορίες θα πρέπει να προσδιορίζουν επακριβώς τις συγκεκριμένες προνομιακές πληροφορίες στις οποίες είχαν πρόσβαση πρόσωπα που εργάζονται για εκδότες, συμμετέχοντες στην αγορά δικαιωμάτων εκπομπής, χώρους πλειστηριασμών, εκπλειστηριαστές και επιτηρητή πλειστηριασμών (είτε πρόκειται για, μεταξύ άλλων, συμφωνία, σχέδιο, εταιρικό ή οικονομικό γεγονός, δημοσίευση οικονομικών καταστάσεων ή προαγγελίες μειωμένων εταιρικών κερδών). Προς τον σκοπό αυτόν, ο κατάλογος προσώπων που κατέχουν προνομιακές πληροφορίες πρέπει να διαιρεθεί σε τμήματα με ένα διακριτό τμήμα για κάθε δεδομένη προνομιακή πληροφορία. Σε κάθε τμήμα θα πρέπει να απαριθμούνται όλα τα πρόσωπα που έχουν πρόσβαση στην ίδια συγκεκριμένη προνομιακή πληροφορία.

               (4)

               Για να αποφευχθούν οι πολλαπλές καταχωρίσεις με τα ίδια πρόσωπα σε διαφορετικά τμήματα των καταλόγων προσώπων που κατέχουν προνομιακές πληροφορίες, οι εκδότες, οι συμμετέχοντες στην αγορά δικαιωμάτων εκπομπής, οι χώροι πλειστηριασμών, οι εκπλειστηριαστές και ο επιτηρητής πλειστηριασμών, ή τα πρόσωπα που ενεργούν εξ ονόματός τους ή για λογαριασμό τους, μπορούν να αποφασίσουν να καταρτίζουν και να τηρούν επικαιροποιημένο ένα συμπληρωματικό τμήμα του καταλόγου προσώπων που κατέχουν προνομιακές πληροφορίες, το οποίο αποκαλείται τμήμα των μόνιμων κατόχων προνομιακών πληροφοριών και είναι διαφορετικής φύσης από τα υπόλοιπα τμήματα του καταλόγου, δεδομένου ότι δεν δημιουργείται σε σχέση με την ύπαρξη συγκεκριμένης προνομιακής πληροφορίας. Στην περίπτωση αυτή, το τμήμα των μόνιμων κατόχων προνομιακών πληροφοριών θα πρέπει να περιλαμβάνει μόνο τα πρόσωπα τα οποία, λόγω της φύσης των καθηκόντων τους ή της θέσης τους, έχουν ανά πάσα στιγμή πρόσβαση σε όλες τις προνομιακές πληροφορίες που κατέχει ο εκδότης, ο συμμετέχων σε αγορά δικαιωμάτων εκπομπής, ο χώρος πλειστηριασμών, ο εκπλειστηριαστής ή ο επιτηρητής πλειστηριασμών.

               (5)

               Ο κατάλογος προσώπων που κατέχουν προνομιακές πληροφορίες θα πρέπει, καταρχήν, να περιέχει δεδομένα προσωπικού χαρακτήρα που διευκολύνουν την ταυτοποίηση των κατόχων προνομιακών πληροφοριών. Οι πληροφορίες αυτές θα πρέπει να περιλαμβάνουν την ημερομηνία γέννησης, την προσωπική διεύθυνση και, κατά περίπτωση, τον εθνικό αριθμό ταυτοποίησης των εν λόγω προσώπων.

               (6)

               Ο κατάλογος προσώπων που κατέχουν προνομιακές πληροφορίες θα πρέπει επίσης να περιλαμβάνει στοιχεία ικανά να βοηθήσουν τις αρμόδιες αρχές στη διεξαγωγή των ερευνών, την ταχεία ανάλυση της συμπεριφοράς διαπραγμάτευσης των κατόχων προνομιακών πληροφοριών, τη διαπίστωση συνδέσεων μεταξύ κατόχων προνομιακών πληροφοριών και προσώπων που εμπλέκονται σε ύποπτες συναλλαγές, και στον εντοπισμό επαφών μεταξύ τους σε κρίσιμες στιγμές. Εν προκειμένω, οι αριθμοί τηλεφώνου είναι κρίσιμης σημασίας, καθώς επιτρέπουν στην αρμόδια αρχή να ενεργήσει γρήγορα και να ζητήσει τα υπάρχοντα αρχεία κίνησης δεδομένων, εφόσον απαιτείται. Επιπλέον, τα δεδομένα αυτά θα πρέπει να παρέχονται ευθύς εξαρχής, ούτως ώστε να μην υπονομεύεται η ακεραιότητα της έρευνας από το γεγονός ότι η αρμόδια αρχή αναγκάζεται να απευθύνει κατά τη διάρκεια έρευνας περαιτέρω αιτήματα παροχής πληροφοριών στον εκδότη, τον συμμετέχοντα σε αγορά δικαιωμάτων εκπομπής, τον χώρο πλειστηριασμών, τον εκπλειστηριαστή, τον επιτηρητή πλειστηριασμών ή τον κάτοχο προνομιακών πληροφοριών.

               (7)

               Για να εξασφαλιστεί ότι ο κατάλογος προσώπων που κατέχουν προνομιακές πληροφορίες μπορεί να τεθεί στη διάθεση των αρμόδιων αρχών το συντομότερο δυνατόν κατόπιν αιτήματος και προκειμένου να μην υπονομευτεί η έρευνα από την ανάγκη ανάκρισης ατόμων που περιλαμβάνονται στον κατάλογο προσώπων που κατέχουν προνομιακές πληροφορίες, ο εν λόγω κατάλογος θα πρέπει να καταρτίζεται σε ηλεκτρονικό μορφότυπο και να επικαιροποιείται ανά πάσα στιγμή και χωρίς καθυστέρηση, όποτε συντρέχει κάποια από τις περιστάσεις που προβλέπονται στον κανονισμό (ΕΕ) αριθ. 596/2014 για την επικαιροποίηση του καταλόγου προσώπων που κατέχουν προνομιακές πληροφορίες.

               (8)

               Η χρήση συγκεκριμένων ηλεκτρονικών μορφότυπων για την υποβολή των καταλόγων προσώπων που κατέχουν προνομιακές πληροφορίες, όπως καθορίζονται από τις αρμόδιες αρχές, αναμένεται επίσης να μειώσει τον διοικητικό φόρτο για τις αρμόδιες αρχές, τους εκδότες, τους συμμετέχοντες στην αγορά δικαιωμάτων εκπομπής, τους χώρους πλειστηριασμών, τους εκπλειστηριαστές και τον επιτηρητή πλειστηριασμών, καθώς και για τα πρόσωπα που ενεργούν εξ ονόματός τους ή για λογαριασμό τους. Αναμένεται ότι η χρήση ηλεκτρονικών μορφότυπων θα επιτρέψει να παραμείνουν εμπιστευτικές οι πληροφορίες που περιλαμβάνονται στον κατάλογο προσώπων που κατέχουν προνομιακές πληροφορίες και να τηρηθούν οι κανόνες που ορίζονται στη νομοθεσία της Ένωσης σχετικά με την επεξεργασία δεδομένων προσωπικού χαρακτήρα και τη διαβίβαση των δεδομένων αυτών.

               (9)

               Δεδομένου ότι οι εκδότες σε αγορά ανάπτυξης ΜΜΕ απαλλάσσονται από την κατάρτιση και την επικαιροποίηση καταλόγων προσώπων που κατέχουν προνομιακές πληροφορίες και, επομένως, μπορούν να παράγουν και να τηρούν τις εν λόγω πληροφορίες σε μορφότυπο διαφορετικό από τον ηλεκτρονικό μορφότυπο, όπως απαιτείται από τον κανονισμό για τους λοιπούς εκδότες, είναι απαραίτητο να μην επιβάλλεται στους εκδότες σε αγορά ανάπτυξης ΜΜΕ η απαίτηση να χρησιμοποιείται ηλεκτρονικός μορφότυπος για την υποβολή των καταλόγων προσώπων που κατέχουν προνομιακές πληροφορίες στις αρμόδιες αρχές. Ομοίως, είναι επίσης σκόπιμο να μην απαιτείται η υποβολή ορισμένων δεδομένων προσωπικού χαρακτήρα, όταν οι εκδότες δεν έχουν στη διάθεσή τους τα εν λόγω δεδομένα τη στιγμή που ζητείται ο κατάλογος προσώπων που κατέχουν προνομιακή πληροφορία. Οι κατάλογοι προσώπων που κατέχουν προνομιακές πληροφορίες θα πρέπει σε κάθε περίπτωση να υποβάλλονται κατά τρόπο που να διασφαλίζει την πληρότητα, την εμπιστευτικότητα και την ακεραιότητα των πληροφοριών.

               (10)

               Ο παρών κανονισμός βασίζεται στα σχέδια εκτελεστικών τεχνικών προτύπων που υποβλήθηκαν από την Ευρωπαϊκή Αρχή Κινητών Αξιών και Αγορών στην Επιτροπή.

               (11)

               Η Ευρωπαϊκή Αρχή Κινητών Αξιών και Αγορών διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών, που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2).

               (12)

               Προκειμένου να εξασφαλιστεί η εύρυθμη λειτουργία των χρηματοπιστωτικών αγορών, είναι αναγκαίο ο παρών κανονισμός να τεθεί σε ισχύ επειγόντως και οι διατάξεις που προβλέπονται στον παρόντα κανονισμό να εφαρμόζονται από την ίδια ημερομηνία με εκείνη που προβλέπεται στον κανονισμό (ΕΕ) αριθ. 596/2014,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ορισμοί
   Για τους σκοπούς του παρόντος κανονισμού, ισχύει ο ακόλουθος ορισμός:

      «ηλεκτρονικά μέσα»: ηλεκτρονικός εξοπλισμός για την επεξεργασία (συμπεριλαμβανομένης της ψηφιακής συμπίεσης), αποθήκευση και μετάδοση δεδομένων με καλωδιακή, ραδιοκυματική, οπτική τεχνολογία ή με οποιοδήποτε άλλο ηλεκτρομαγνητικό μέσο.
   Άρθρο 2
   Μορφότυπος για την κατάρτιση και την επικαιροποίηση του καταλόγου προσώπων που κατέχουν προνομιακές πληροφορίες
   1.   Οι εκδότες, οι συμμετέχοντες σε αγορά δικαιωμάτων εκπομπής, οι χώροι πλειστηριασμών, οι εκπλειστηριαστές και ο επιτηρητής πλειστηριασμών ή οποιοδήποτε άλλο πρόσωπο ενεργεί εξ ονόματός τους ή για λογαριασμό τους διασφαλίζουν ότι ο οικείος κατάλογος προσώπων που κατέχουν προνομιακές πληροφορίες διαιρείται σε χωριστά τμήματα που αφορούν διαφορετικές προνομιακές πληροφορίες. Όποτε εντοπίζονται νέες προνομιακές πληροφορίες, κατά τον ορισμό του άρθρου 7 του κανονισμού (ΕΕ) αριθ. 596/2014, προστίθενται νέα τμήματα στον κατάλογο των προσώπων που κατέχουν προνομιακές πληροφορίες.
   Κάθε τμήμα του καταλόγου προσώπων που κατέχουν προνομιακές πληροφορίες περιλαμβάνει μόνο τα στοιχεία των ατόμων που έχουν πρόσβαση σε προνομιακές πληροφορίες τις οποίες αφορά το εν λόγω τμήμα.
   2.   Τα πρόσωπα που αναφέρονται στην παράγραφο 1 μπορούν να προσθέσουν ένα συμπληρωματικό τμήμα στον κατάλογό τους με τα στοιχεία των προσώπων που έχουν ανά πάσα στιγμή πρόσβαση σε όλες τις προνομιακές πληροφορίες («μόνιμοι κάτοχοι προνομιακών πληροφοριών»).
   Τα στοιχεία των μόνιμων κατόχων προνομιακών πληροφοριών που περιλαμβάνονται στο συμπληρωματικό τμήμα το οποίο αναφέρεται στο πρώτο εδάφιο δεν περιλαμβάνονται στα άλλα τμήματα του καταλόγου προσώπων που κατέχουν προνομιακές πληροφορίες, ο οποίος αναφέρεται στην παράγραφο 1.
   3.   Τα πρόσωπα που αναφέρονται στην παράγραφο 1 καταρτίζουν και επικαιροποιούν τον κατάλογο προσώπων που κατέχουν προνομιακές πληροφορίες σε ηλεκτρονικό μορφότυπο, σύμφωνα με το υπόδειγμα 1 του παραρτήματος I.
   Όταν ο κατάλογος προσώπων που κατέχουν προνομιακές πληροφορίες περιλαμβάνει το συμπληρωματικό τμήμα που αναφέρεται στην παράγραφο 2, τα πρόσωπα που αναφέρονται στην παράγραφο 1 καταρτίζουν και διατηρούν επικαιροποιημένο το εν λόγω τμήμα σε ηλεκτρονικό μορφότυπο, σύμφωνα με το υπόδειγμα 2 του παραρτήματος I.
   4.   Με τους ηλεκτρονικούς μορφότυπους που αναφέρονται στην παράγραφο 3 διασφαλίζεται ανά πάσα στιγμή:

               α)

               η εμπιστευτικότητα των πληροφοριών που περιλαμβάνονται στον κατάλογο προσώπων που κατέχουν προνομιακές πληροφορίες, με τη διασφάλιση ότι η πρόσβαση στον εν λόγω κατάλογο περιορίζεται σε σαφώς προσδιορισμένα πρόσωπα που εργάζονται για τον εκδότη, τον συμμετέχοντα σε αγορά δικαιωμάτων εκπομπής, τον χώρο πλειστηριασμών, τον εκπλειστηριαστή και τον επιτηρητή πλειστηριασμών ή οποιοδήποτε πρόσωπο ενεργεί εξ ονόματός τους ή για λογαριασμό τους, τα οποία χρειάζονται την πρόσβαση αυτή λόγω της φύσης των καθηκόντων ή της θέση τους·

               β)

               η ακρίβεια των πληροφοριών που περιλαμβάνονται στον κατάλογο προσώπων που κατέχουν προνομιακές πληροφορίες·

               γ)

               η πρόσβαση στις προηγούμενες εκδόσεις του καταλόγου προσώπων που κατέχουν προνομιακές πληροφορίες και η δυνατότητα ανάκτησής τους.

         5.   Ο κατάλογος προσώπων που κατέχουν προνομιακές πληροφορίες που αναφέρεται στην παράγραφο 3 υποβάλλεται με χρήση των ηλεκτρονικών μέσων τα οποία ορίζει η αρμόδια αρχή. Οι αρμόδιες αρχές δημοσιεύουν στον δικτυακό τους τόπο τα ηλεκτρονικά μέσα που πρέπει να χρησιμοποιούνται. Τα εν λόγω ηλεκτρονικά μέσα διασφαλίζουν την πληρότητα, την ακεραιότητα και την εμπιστευτικότητα των πληροφοριών καθ' όλη τη διάρκεια της διαβίβασής τους.
   Άρθρο 3
   Εκδότες σε αγορά ανάπτυξης ΜΜΕ
   Για τους σκοπούς του άρθρου 18 παράγραφος 6 στοιχείο β) του κανονισμού (ΕΕ) αριθ. 596/2014, ο εκδότης του οποίου τα χρηματοπιστωτικά μέσα έχουν εισαχθεί προς διαπραγμάτευση σε αγορά ανάπτυξης ΜΜΕ, παρέχει στην αρμόδια αρχή, κατόπιν αιτήματος, κατάλογο προσώπων που κατέχουν προνομιακές πληροφορίες, σύμφωνα με το υπόδειγμα του παραρτήματος II και σε μορφότυπο που διασφαλίζει την πληρότητα, την ακεραιότητα και την εμπιστευτικότητα των πληροφοριών καθ' όλη τη διάρκεια της διαβίβασής τους.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 3 Ιουλίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 173 της 12.6.2014, σ. 1.

      (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

      ΠΑΡΑΡΤΗΜΑ I
      ΥΠΟΔΕΙΓΜΑ 1

         Κατάλογος προσώπων που κατέχουν προνομιακές πληροφορίες: τμήμα σχετικό με [ονομασία της προνομιακής πληροφορίας που αφορά συγκεκριμένη συναλλαγή ή βασίζεται σε συγκεκριμένο γεγονός]

         Ημερομηνία και ώρα (δημιουργίας του παρόντος τμήματος του καταλόγου προσώπων που κατέχουν προνομιακές πληροφορίες, δηλαδή κατά τον εντοπισμό της συγκεκριμένης εμπιστευτικής πληροφορίας): [
         εεεε-μμ-ηη· ωω:λλ UTC (Συντονισμένη παγκόσμια ώρα)
         ]

         Ημερομηνία και ώρα (τελευταία επικαιροποίηση): [
         εεεε-μμ-ηη, ωω:λλ UTC (Συντονισμένη παγκόσμια ώρα)
         ]

         Ημερομηνία διαβίβασης στην αρμόδια αρχή: [
         εεεε-μμ-ηη
         ]

                     Όνομα(-τα) του προσώπου που κατέχει προνομιακές πληροφορίες

                     Επώνυμo(-α) του προσώπου που κατέχει προνομιακές πληροφορίες

                     Επώνυμο(-α) κατά τη γέννηση του προσώπου που κατέχει προνομιακές πληροφορίες (εάν διαφέρει)

                     Αριθμός(-οί) επαγγελματικού τηλεφώνου (αριθμοί επαγγελματικής απευθείας τηλεφωνικής γραμμής και επαγγελματικού κινητού τηλεφώνου)

                     Επωνυμία και διεύθυνση εταιρείας

                     Καθήκοντα και λόγος για τον οποίο το πρόσωπο κατέχει προνομιακές πληροφορίες

                     Απόκτηση (ημερομηνία και ώρα κατά την οποία το πρόσωπο απόκτησε πρόσβαση σε προνομιακές πληροφορίες)

                     Παύση (ημερομηνία και ώρα κατά την οποία το πρόσωπο έπαυσε να έχει πρόσβαση σε προνομιακές πληροφορίες)

                     Ημερομηνία γέννησης

                     Εθνικός αριθμός ταυτοποίησης (κατά περίπτωση)

                     Προσωπικοί αριθμοί τηλεφώνου (αριθμοί τηλεφώνου οικίας και προσωπικού κινητού τηλεφώνου)

                     Πλήρης διεύθυνση κατοικίας (οδός· αριθμός· πόλη· ταχυδρομικός κώδικας· χώρα)

                  [Κείμενο]

                  [Κείμενο]

                  [Κείμενο]

                  [Αριθμοί (χωρίς κενά)]

                  [Διεύθυνση του εκδότη/συμμετέχοντος σε αγορά δικαιωμάτων εκπομπής/χώρου πλειστηριασμών/εκπλειστηριαστή/επιτηρητή πλειστηριασμών ή τρίτου σε σχέση με τον κάτοχο προνομιακών πληροφοριών]

                  [Κείμενο που περιγράφει τον ρόλο, τα καθήκοντα και τον λόγο της συμπερίληψης στον παρόντα κατάλογο]

                  [εεεε-μμ-ηη, ωω:λλ UTC]

                  [εεεε-μμ-ηη, ωω:λλ UTC]

                  [εεεε-μμ-ηη]

                  [Αριθμός και/ή κείμενο]

                  [Αριθμοί (χωρίς κενά)]

                  [Κείμενο: πλήρης προσωπική διεύθυνση του κατόχου προνομιακών πληροφοριών

                              —

                              Οδός και αριθμός

                              —

                              Πόλη

                              —

                              Ταχυδρομικός κώδικας

                              —

                              Χώρα]

            ΥΠΟΔΕΙΓΜΑ 2

         Τμήμα του καταλόγου που αφορά τους μόνιμους κατόχους προνομιακών πληροφοριών

         Ημερομηνία και ώρα (δημιουργίας του τμήματος μόνιμων κατόχων προνομιακών πληροφοριών) [
         εεεε-μμ-ηη, ωω:λλ UTC (Συντονισμένη παγκόσμια ώρα)
         ]

         Ημερομηνία και ώρα (τελευταία επικαιροποίηση): [
         εεεε-μμ-ηη, ωω:λλ UTC (Συντονισμένη παγκόσμια ώρα)
         ]

         Ημερομηνία διαβίβασης στην αρμόδια αρχή: [
         εεεε-μμ-ηη
         ]

                     Όνομα(-τα) του προσώπου που κατέχει προνομιακές πληροφορίες

                     Επώνυμo(-α) του προσώπου που κατέχει προνομιακές πληροφορίες

                     Επώνυμο(-α) κατά τη γέννηση του προσώπου που κατέχει προνομιακές πληροφορίες (εάν διαφέρει)

                     Αριθμός(-οί) επαγγελματικού τηλεφώνου (αριθμοί επαγγελματικής απευθείας τηλεφωνικής γραμμής και επαγγελματικού κινητού τηλεφώνου)

                     Επωνυμία και διεύθυνση εταιρείας

                     Καθήκοντα και λόγος για τον οποίο το πρόσωπο κατέχει προνομιακές πληροφορίες

                     Καταχώριση

                  (ημερομηνία και ώρα κατά την οποία ένα πρόσωπο συμπεριλήφθηκε στο τμήμα μόνιμων κατόχων προνομιακών πληροφοριών)

                     Ημερομηνία γέννησης

                     Εθνικός αριθμός ταυτοποίησης (κατά περίπτωση)

                     Προσωπικοί αριθμοί τηλεφώνου (αριθμοί τηλεφώνου οικίας και προσωπικού κινητού τηλεφώνου)

                     Πλήρης διεύθυνση κατοικίας

                  (οδός· αριθμός· πόλη· ταχυδρομικός κώδικας· χώρα)

                  [Κείμενο]

                  [Κείμενο]

                  [Κείμενο]

                  [Αριθμοί (χωρίς κενά)]

                  [Διεύθυνση του εκδότη/συμμετέχοντος σε αγορά δικαιωμάτων εκπομπής/χώρου πλειστηριασμών/εκπλειστηριαστή/επιτηρητή πλειστηριασμών ή τρίτου σε σχέση με τον κάτοχο προνομιακών πληροφοριών]

                  [Κείμενο που περιγράφει τον ρόλο, τα καθήκοντα και τον λόγο της συμπερίληψης στον παρόντα κατάλογο]

                  [εεεε-μμ-ηη, ωω:λλ UTC]

                  [εεεε-μμ-ηη]

                  [Αριθμός και/ή κείμενο]

                  [Αριθμοί (χωρίς κενά)]

                  [Κείμενο: πλήρης προσωπική διεύθυνση του κατόχου προνομιακών πληροφοριών

                              —

                              Οδός και αριθμός

                              —

                              Πόλη

                              —

                              Ταχυδρομικός κώδικας

                              —

                              Χώρα]

      ΠΑΡΑΡΤΗΜΑ II

         Υπόδειγμα για τον κατάλογο προσώπων που κατέχουν προνομιακές πληροφορίες που πρέπει να υποβάλλουν οι εκδότες των οποίων τα χρηματοπιστωτικά μέσα έχουν εισαχθεί προς διαπραγμάτευση σε αγορές ανάπτυξης ΜΜΕ

         Ημερομηνία και ώρα (δημιουργίας): [
         εεεε-μμ-ηη, ωω:λλ UTC (Συντονισμένη παγκόσμια ώρα)
         ]

         Ημερομηνία διαβίβασης στην αρμόδια αρχή: [
         εεεε-μμ-ηη
         ]

                     Όνομα(-τα) του προσώπου που κατέχει προνομιακές πληροφορίες

                     Επώνυμo(-α) του προσώπου που κατέχει προνομιακές πληροφορίες

                     Επώνυμο(-α) κατά τη γέννηση του προσώπου που κατέχει προνομιακές πληροφορίες (εάν διαφέρει)

                     Αριθμός(-οί) επαγγελματικού τηλεφώνου (αριθμοί επαγγελματικής απευθείας τηλεφωνικής γραμμής και επαγγελματικού κινητού τηλεφώνου)

                     Επωνυμία και διεύθυνση εταιρείας

                     Καθήκοντα και λόγος για τον οποίο το πρόσωπο κατέχει προνομιακές πληροφορίες

                     Απόκτηση (ημερομηνία και ώρα κατά την οποία το πρόσωπο απόκτησε πρόσβαση σε προνομιακές πληροφορίες)

                     Παύση (ημερομηνία και ώρα κατά την οποία το πρόσωπο έπαυσε να έχει πρόσβαση σε προνομιακές πληροφορίες)

                     Εθνικός αριθμός ταυτοποίησης (κατά περίπτωση)
                  Ειδάλλως, ημερομηνία γέννησης

                     Πλήρης διεύθυνση κατοικίας (οδός· αριθμός· πόλη· ταχυδρομικός κώδικας· χώρα)
                  (Εάν είναι διαθέσιμη κατά τη χρονική στιγμή του αιτήματος από την αρμόδια αρχή)

                     Προσωπικοί αριθμοί τηλεφώνου (αριθμοί τηλεφώνου οικίας και προσωπικού κινητού τηλεφώνου)
                  (Εάν είναι διαθέσιμοι κατά τη χρονική στιγμή του αιτήματος από την αρμόδια αρχή)

                  [Κείμενο]

                  [Κείμενο]

                  [Κείμενο]

                  [Αριθμοί (χωρίς κενά)]

                  [Διεύθυνση του εκδότη ή τρίτου μέρους κατόχου προνομιακών πληροφοριών]

                  [Κείμενο που περιγράφει τον ρόλο, τα καθήκοντα και τον λόγο της συμπερίληψης στον παρόντα κατάλογο]

                  [εεεε-μμ-ηη, ωω:λλ UTC]

                  [εεεε-μμ-ηη, ωω:λλ UTC]

                  [Αριθμός και/ή κείμενο ή εεεε-μμ-ηη για την ημερομηνία γέννησης]

                  [Κείμενο: πλήρης προσωπική διεύθυνση του κατόχου προνομιακών πληροφοριών

                              —

                              Οδός και αριθμός

                              —

                              Πόλη

                              —

                              Ταχυδρομικός κώδικας

                              —

                              Χώρα]

                  [Αριθμοί (χωρίς κενά)]


title: Εκτελεστικός κανονισμός (ΕΕ) αριθ. 1033/2014 της Επιτροπής, της 29ης Σεπτεμβρίου 2014 , για τον καθορισμό των αντιπροσωπευτικών τιμών και των ποσών των πρόσθετων δασμών κατά την εισαγωγή μελάσας στον τομέα της ζάχαρης, που εφαρμόζονται από την 1η Οκτωβρίου 2014

text:
               30.9.2014

               EL

               Επίσημη Εφημερίδα της Ευρωπαϊκής Ένωσης

               L 284/42

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1033/2014 ΤΗΣ ΕΠΙΤΡΟΠΉΣ
   της 29ης Σεπτεμβρίου 2014
   για τον καθορισμό των αντιπροσωπευτικών τιμών και των ποσών των πρόσθετων δασμών κατά την εισαγωγή μελάσας στον τομέα της ζάχαρης, που εφαρμόζονται από την 1η Οκτωβρίου 2014
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 951/2006 της Επιτροπής (2), προβλέπει ότι η τιμή cif κατά την εισαγωγή μελάσας για τον ποιοτικό τύπο, που καθορίζεται στο άρθρο 27 του εν λόγω κανονισμού, θεωρείται «αντιπροσωπευτική τιμή».

               (2)

               Για τον καθορισμό των αντιπροσωπευτικών τιμών, πρέπει να λαμβάνονται υπόψη όλες οι πληροφορίες που προβλέπονται στο άρθρο 29 του κανονισμού (ΕΚ) αριθ. 951/2006, εκτός από τις περιπτώσεις που προβλέπονται στο άρθρο 30 του εν λόγω κανονισμού και, ενδεχομένως, ο καθορισμός αυτός μπορεί να πραγματοποιηθεί σύμφωνα με τη μέθοδο που προβλέπεται στο άρθρο 33 του εν λόγω κανονισμού.

               (3)

               Για την αναπροσαρμογή της τιμής που δεν αφορά τον ποιοτικό τύπο, πρέπει, ανάλογα με την ποιότητα της προσφερόμενης μελάσας, να αυξάνονται ή να μειώνονται οι τιμές, κατ' εφαρμογή του άρθρου 32 του κανονισμού (ΕΚ) αριθ. 951/2006.

               (4)

               Εφόσον υπάρχει διαφορά μεταξύ της τιμής ενεργοποίησης για το εν λόγω προϊόν και της αντιπροσωπευτικής τιμής, κρίνεται σκόπιμο να καθορίζονται πρόσθετοι εισαγωγικοί δασμοί, σύμφωνα με τους όρους που προβλέπονται στο άρθρο 39 του κανονισμού (ΕΚ) αριθ. 951/2006. Σε περίπτωση αναστολής των εισαγωγικών δασμών, κατ' εφαρμογή του άρθρου 40 του εν λόγω κανονισμού, κρίνεται σκόπιμο να καθορίζονται ειδικά ποσά για τους δασμούς αυτούς.

               (5)

               Κρίνεται σκόπιμο να καθοριστούν οι αντιπροσωπευτικές τιμές και οι πρόσθετοι δασμοί κατά την εισαγωγή μελάσας των κωδικών ΣΟ 1703 10 00 και 1703 90 00, σύμφωνα με το άρθρο 34 του κανονισμού (ΕΚ) αριθ. 951/2006.

               (6)

               Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή μελάσας των κωδικών ΣΟ 1703 10 00 και 1703 90 00, καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).

      ΠΑΡΑΡΤΗΜΑ
      Αντιπροσωπευτικές τιμές και ποσά των πρόσθετων εισαγωγικών δασμών για τη μελάσα στον τομέα της ζάχαρης, που εφαρμόζονται από την 1η Οκτωβρίου 2014

                  (σε ευρώ)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  Ποσό του δασμού που πρέπει να εφαρμόζεται κατά την εισαγωγή στην περίπτωση της αναστολής που προβλέπεται στο άρθρο 40 του κανονισμού (ΕΚ) αριθ. 951/2006 για 100 kg καθαρού βάρους του εν λόγω προϊόντος (1)

                  1703 10 00 (2)

                  13,48

                  —

                  0

                  1703 90 00 (2)

                  15,93

                  —

                  0

         (1)  Το ποσό αυτό, σύμφωνα με το άρθρο 40 του κανονισμού (ΕΚ) αριθ. 951/2006, αντικαθιστά τον δασμό του κοινού δασμολογίου που αφορά τα προϊόντα αυτά.

         (2)  Καθορισμός για τον ποιοτικό τύπο όπως ορίζεται στο άρθρο 27 του κανονισμού (ΕΚ) αριθ. 951/2006.


title: Εκτελεστικός κανονισμός (ΕΕ) 2015/233 της Επιτροπής, της 13ης Φεβρουαρίου 2015 , για τη θέσπιση εκτελεστικών τεχνικών προτύπων σχετικά με νομίσματα για τα οποία ισχύει εξαιρετικά στενός ορισμός της επιλεξιμότητας κεντρικής τράπεζας σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               14.2.2015

               EL

               Επίσημη Εφημερίδα της Ευρωπαϊκής Ένωσης

               L 39/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/233 ΤΗΣ ΕΠΙΤΡΟΠΉΣ
   της 13ης Φεβρουαρίου 2015
   για τη θέσπιση εκτελεστικών τεχνικών προτύπων σχετικά με νομίσματα για τα οποία ισχύει εξαιρετικά στενός ορισμός της επιλεξιμότητας κεντρικής τράπεζας σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 416 παράγραφος 5,
   Εκτιμώντας τα ακόλουθα:

               (1)

               Σύμφωνα με το άρθρο 416 παράγραφος 3 του κανονισμού (ΕΕ) αριθ. 575/2013, τα ιδρύματα αναφέρουν ως ρευστά στοιχεία ενεργητικού τα στοιχεία που πληρούν ορισμένες προϋποθέσεις. Σύμφωνα με το τρίτο εδάφιο του εν λόγω άρθρου, η προϋπόθεση τα στοιχεία να αποτελούν αποδεκτή εξασφάλιση για τις τακτικές πράξεις παροχής ρευστότητας μιας κεντρικής τράπεζας σε ένα κράτος μέλος ή της κεντρικής τράπεζας τρίτης χώρας μπορεί να αρθεί στην περίπτωση ρευστών στοιχείων ενεργητικού που τηρούνται για την εκπλήρωση εκροών ρευστότητας σε νόμισμα για το οποίο ισχύει εξαιρετικά στενός ορισμός της επιλεξιμότητας κεντρικής τράπεζας.

               (2)

               Σε αναγνώριση της σημασίας που αποδίδει ο κανονισμός (ΕΕ) αριθ. 575/2013 στην επιλεξιμότητα της κεντρικής τράπεζας για τον χαρακτηρισμό ενός στοιχείου ενεργητικού ως ρευστού, ο κατάλογος των νομισμάτων για τα οποία ισχύει εξαιρετικά στενός ορισμός της επιλεξιμότητας κεντρικής τράπεζας πρέπει να περιορίζεται στα νομίσματα για τα οποία η επιλεξιμότητα κεντρικής τράπεζας περιορίζεται στους χρεωστικούς τίτλους της κεντρικής κυβέρνησης και στους χρεωστικούς τίτλους που εκδίδονται από την κεντρική τράπεζα και δεν επεκτείνεται σε άλλα στοιχεία ενεργητικού τα οποία συνιστούν ρευστά στοιχεία ενεργητικού σύμφωνα με τις πρόσθετες προϋποθέσεις που ορίζονται στα άρθρα 416 και 417 του εν λόγω κανονισμού.

               (3)

               Η Ευρωπαϊκή Αρχή Τραπεζών (ΕΑΤ) προέβη σε αξιολόγηση με βάση τα βέλτιστα διαθέσιμα στοιχεία που διαβίβασαν οι αρμόδιες αρχές των κρατών μελών για την επιλεξιμότητα κεντρικής τράπεζας σε ένα δεδομένο νόμισμα. Στην περίπτωση της Βουλγαρίας, από την αξιολόγηση προέκυψε ότι η κεντρική τράπεζα δεν χορηγεί ρευστότητα στα ιδρύματα πλην ακραίων περιστάσεων. Εάν προκύψει κίνδυνος ρευστότητας που μπορεί να επηρεάσει τη σταθερότητα του τραπεζικού συστήματος, η Εθνική Τράπεζα Βουλγαρίας μπορεί να χορηγήσει σε φερέγγυα τράπεζα πιστώσεις εκφρασμένες σε λεβ με περίοδο λήξης όχι μεγαλύτερη των τριών μηνών, υπό την προϋπόθεση ότι είναι πλήρως εξασφαλισμένες με χρυσό, ξένο νόμισμα ή άλλα στοιχεία ενεργητικού υψηλής ρευστότητας. Κατά συνέπεια, το βουλγαρικό λεβ θα πρέπει να θεωρηθεί νόμισμα για το οποίο ισχύει εξαιρετικά στενός ορισμός της επιλεξιμότητας κεντρικής τράπεζας.

               (4)

               Ο παρών κανονισμός βασίζεται στο σχέδιο εκτελεστικών τεχνικών προτύπων που υπέβαλε η ΕΑΤ στην Επιτροπή.

               (5)

               Η ΕΑΤ διεξήγαγε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του συναφούς δυνητικού κόστους και οφέλους και ζήτησε τη γνώμη της ομάδας τραπεζικών συμφεροντούχων, που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (2),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα νομίσματα για τα οποία ισχύει εξαιρετικά στενός ορισμός της επιλεξιμότητας κεντρικής τράπεζας τα οποία πληρούν τους όρους που αναφέρονται στο άρθρο 416 παράγραφος 3 τρίτο εδάφιο του κανονισμού (ΕΕ) αριθ. 575/2013 παρατίθενται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).

      ΠΑΡΑΡΤΗΜΑ
      Βουλγαρικό λεβ (BGN)